Benidorm

Benidorm es un citate del costa del nord del provincia de Alicante, in le Communitate Valencian, Espania. Illo es situate in le Marina Baja, 50 kilometros del capital Alicante. Benidorm es un destination touristic plus importante, cognoscite in tote le Mediterraneo pro su plagias e su vita nocturne. Benidorm ha le hotel le plus alte in Europa, multe altere grattacelos-hoteles - in toto circa 330 - e parcos thematic. Geographia Le accesso a iste citate occurre per autostrata AP-7 e le traino N-332. On pote anque arrivar in su termino municipal de diverse haltos e un station del TRAM Metropolitan de Alicante. Le sito es privilegiate de un microclimate special con un dulce e temperate hiberno e un estate temperate pro le brisa marin, que permitte le gaudimento de un natura que se ha combinate, sagemente, con le emergentia de un citate moderne e commode. Benidorm es situate sur le Costa Blanc del Mediterraneo in Espania del est in le provincia Alicante un hora de conducer al nord de Valencia e con le Aeroporto International de Alicante, El Altlet, solmente 60 kilometros del centro de Benidorm. Historia In le termino municipal on ha trovate restos del iberos e romanos. Le population suffreva de terribile attaccos de piratas berberesc, le prime in 1410 e le secunde in 1448, que isolava le village e le castello. Durante le 19ne seculo continuava le crescimento e se comenciava timide aventuras touristic como le inauguaration del Balneario de la Virgen del Sufragio. Le ampliation del porto occurreva in 1900. Originalmente Benidorm esseva un multo parve village de piscatores, ma le bon plagias e belle natura lo transformava durante le 1960s a un urbe moderne de vacantias con hodie plus que 330 grattacelos. Plus que cinque milliones touristas visita cata anno Benidorm. Le consilio municipal in Benidorm ha in 2015 requestate que le urbe entra sur le lista del Patrimonio Mundial de UNESCO in le categoria paisage cultural. Benidorm vole esser registrate pro su viages mediterranee in paccos pro touristas facite in un maniera in respecto pro le natura e ambiente local. Climate Le climate de Benidorm es climate mediterranee typic con 300 dies con sol per anno e un temperatura in media de 19-20 grados Celsius. Demographia Benidorm es un citate plus international in Europa e ha le plus elevate population immigrante in Espania. Attractiones Torre Punta del Cavall. Declarate de interesse cultural. Es includite in le Parque natural de la Sierra Helada. Tossal de la Cala. (seculos III - I a. C.). El Mirador de la Punta del Canfali. In le grande rocca que divide le duo plagias se establiva le fortalessa que serviva de defensa ante le incursiones de piratas. Iglesia de San Jaime y Santa Ana. Es situate in le parte superior del village antique, in le alto del catena de collinas Canfali. Esseva construite inter 1740 e 1780 post le trovata del Virgine del Suffragio, patrona de Benidorm. Parcos thematic Terra Mitica: Un grande parco thematic de Espania, basate sur le civilisationes que habitava proxime al Mediterraneo. Terra Natura: Parco thematic dedicate al animales e al natura. Aqualandia [1] (Archivate 2016-07-12 al Wayback Machine): Parco de attractiones de aqua (tobogganes...). Mundomar [2] (Archivate 2011-02-22 al Wayback Machine): Parco de observation de animales. Galeria Referentias <div style="column-width: em">